Tatoeba sentences — language code: tgl
Nang ika-4 ng Nobyembre ng 2023, nasa Istarbak ako, at dalawang beses sa pizzeria, sa Isla Lulu rito. Sa Istarbak sa umaga, naggatas na abenang may yelo ako habang nagbabasa ng Kastilang libro. Naroon ang mga baristang si Nabhi, yaong Taga-Indiyang mukhang Latina, at si Chelsea, yaong Mandaring Tsina. Sa pizzeria, madalas ang kolang pangdiyeta ko. Sa hapon sa pizzeria, may magtatay na mga Brasilyano. Binigyan ko sila ng dalawang tsokolateng nakita ni Simar, yaong tinderong Taga-Indiya, sa isang mesang iniwanan ng dalawang Tsinong binatang may dalang malaking iskuter. Pag-uwi ko, nakita ko sa daan si Sherie, yaong tabatsoy na may pitbull. Namatay na raw ang tatay niya sa puso. Pranses ang lahi ng tatay niya, pero Amerindiyong Cree ang nanay niya. "Kondolensiya ko!" 'ika ko. Baka raw lumipat ang magnanay sa Isla Bangkuber. Sa bahay, nagbidyokomperensiya kami ng kuya ko dahil nag-aaral kami ng Kastila bawat Sabado. Bibisita siya muli sa Mehiko.
Maulap na kaunting maaraw ngayong ika-5 ng Nobyembre ng 2023, Linggo. Lakad sa umaga ako papuntang pizzeria. Naroon ang Pilipinang tinderang si Rose. Kumakain ako ng pirasong mantekilyang manok na pizza at umiinom ng kolang pangdiyeta, habang nagbabasa ng Kastilang librong Crónicas de Majipur ni Robert Silverberg. Sa labas ng bintana, nakita kong tumawid si Brian, yaong Eskoses. at iniwanan niya sa mesa ang isang papel na tasa ng kapeng Istarbak. Sa labas, lagas na ang mga dahong dilaw at kayumanggi mula sa mga puno. Dumaan nang paikot-ikot ako sa cul-de-sac na may kastilyo. May isang bahay pang may apat na kalabasang dekorasyon sa labas sa harapan. Nagkakalaykay ang Tsinang si Lindsey ng mga dahon ng mga igos sa hardin.
Lakad ako papuntang pizzeria nitong maulap na hapon nang ika-5 ng Nobyembre ng 2023. Paglabas ko nang pinto ng bahay, kumaway sa akin ang kapitbahay kong Pilipinong si Derek. Mamaya pa, nasa pizzeria na ako. May kolang pangdiyeta ako roon. May dala akong papel sa kartera ko. Listahan yaong papel ng mga salitang Lojban, yaong mga indikador ng iba-ibang emosyon. Tinatandaan ko sila. May dumalaw na kostumer na Taga-Cairo sa Ehipto, isang Arabe. Mamaya pa, may dumalaw namang isang Hudyong binatang kostumer. Pareho silang may balbas. Madalas na guwapo ang Arabe at Hudyo. Malamang na may lahi ako nang pareho nitong mga etniko.
Sa hapon, nagpaikot-ikot ako sa cul-de-sac na may kastilyo rito sa Isla Lulu. Sa Daoismo, ang mikrokosmo ng mga kapitbahayang hardin ay repleksiyon ng anu-ano mang nangyayari at naroon sa makrokosmo. Kinamusta ako ng kapitbahay na Anglo-Sahonang si Barb. Pinag-usapan namin ang Halloween at Pasko, at ang mga inumin sa Istarbak. Darating na raw galing Hawaii si Linda, yaong kapitbahay na mestisang may lahing Amerindiyong Cree. Pilipina ang manugang ni Linda. Sa bahay, sinigang na halibut at ginataang moradong kamote at tugi ang hapunan. May tsaang matcha ako. Maulap ngayong ika-5 ng Nobyembre ng 2023.